sindiqwele kona, (kuba mna okwam bese ndilinde ntonye, ukusiwa entolongweni, aye kukanda amatye),—“Andiso kungena kule nto ndiye nziwayo nini bantsundu ngalemihla ya ngoku, ukuti ngentwana elucuku nindise ematyaleni lemihla. Ndiya kuti noko ndmalo nje ilungelo emtetweni ngayo lento, ndinga bambi ngomlenze ndisazi kodwa ukuba ndim obe funyenwe nini, bekunge matanda ukumangalelwa kwam. Nditi ke hamba umke ekay’ apa, uze lento ungayi qeli nalapo uya kona, kuba wenjenjalo uya kupelela ebubantintini.”

Kwowu! buseko gxebe kwaba njenjenje ubu buya obunje? Kuseko ukuti umntu aku kwenza kakubi, usuke umbuyisele ngobu lungisa nenceba? Nantsoke into ebonwe yaviwa zindlebe zam; yandibinza kakulu emxelweni, kuba yenziwe ngumntu omblope, ngumfundisi kumntu ontsundu. Hleliwe nje kanti basekona kambe aba fundisi be nyaniso?

Ndim, Obeko ezivela Ngokwake.

 UKUMKA KUKA SIR BABTLE FRERE.

Liti ipepa eliyi *Cape Mercury,* ange emke kwa ngo Mvulo, nge 13 enyangeni, wati ngenxa yoku ngapili kuka Lady Frere wasel’ emka ngolwe sitatatu, nge 15. Ke kubeko inteto nezibe zivela kwezinye indawo, ebezi lilela ukumka kwake, zililela ukumkelwa yi Buluneli ebezi kolwa kulaula kwayo kweli lizwe. Pakati kwezo nteto, bekuko nezase Natal, ate umfo abati ngu Mr. Bobinson: obe tunywe ukuzisa inteto zoku zililela abebe zililela ngako. Abase Natal bate,—Intliziyo zabo zizele ngumbulelo, ngako awabenzela kona, nokuba batembisa uku landelisa imitandazo ye ntsikelelo yake apo woti apelele kona.

EZE MFAZWE.

E LUSUTU.

Kambe kwi pepa lenyanga efileyo sasite limehlo e Lusutu. Namhla ke asi satsho, siti life impela, seku siliwa kona. Ukuze niqonde ukuba kunjalo, sicapula kuma pepa endaba nakuba enga vumelani na odwa. Kute kufupi ne Mafeteng ngomvulo, ngosuku lwe 13 ku September, wagaleleka u Lerothodi nama kulu ama tandatu (600) umkosi wake, wasel’ udubula kulo wetu. Utsbaba olo kutiwa kambe lucitwe Iwa gxbtiswa imayile ezi ntatu. Kwako aba fileyo, kwako naba banjiweyo ; kwako nama hashe atile adutyulweyo, kwatinjwa nenkomo. Kuvakele kwangayo lomini ukuba kuya liwa e Mapot’s Vley. Lwayawa gxotwa, kutiwa lwa- sukelwa imayile ezi 13, kwade kwasemva kokuba litshonile nelanga lusa gxbtiswa. Kwenzakele kuti umntu wamnye, kwa dutyulwa ama hashe ama hlanu. Enye ke indawo e- xelwa ngama pepa iti kuko Abatembu abasebe galele kube Sutu, kufupi ne Palmietfontein.

Luti ucingo lomhla wama 23 ku September, ngolwe sine evekini, i Mafeteng ide yangenelwa ngabe Sutu, aba mawaka mahlanu (5,000), kwaliwa yonke lomini, kodwa ke bac'itwa kwe tu abakwa ndiyalwa. Aku vakalanga nto yenzekileyo nje ngo kwenzakala kwa bantu. Kwabe ngo­mvulo beku liwe e Mohali’s Hoek, lomini inani lo kakakampetu yayi liwaka elinama kulu amabini (1200) baze bayawa gxotwa. Seku kutshwe ama Volonti ayi Yeomanry ukuba sel’ esinga e Mafeteng, ingabi saya e Palmietfontein. Ezi fike mva nje kule veki ziti, kulama dabi aseleke aliwa, ko ndiyalwa kufe ama shumi amahlanu, 50 ; ize ke kutiwe kute ngolwe sihlanu u Captain Sherrington wapuma umkosana wokuya kutimba amazimba, nokuba kukuya kuwa tshabalalisa, kumzana obu kufupi noka Lerothodi, le mpana yake yayi mashumi asixenxe 70. Suke yaba raula impi, yenza icici, besiti fan’ ukuba ubuninzi bayo ikwi 1,200 nokuba li 1,500, seku hlangene izimpi zo Lerothodi no Moletsane. Ate ke ama polisa agcina ngamizana itile, ahlala eyi casele kude impi le, kwada kwa fika eninzi. Kutiwa ke kwafa loma shumi mahlanu ngapandle kwe nxwelera, yati ke kodwa lompi yabe Sutu yaku fika eminye leyo imikosi yayawa baleka. Kutiwa kanjalo u Captain McMullin ute ena madoda alishumi, wagxota amakulu asibozo otshaba!

Kuvakele ngocingo lomvulo ukuba u Mr. Surmon lowa use Mohali’s Hoek uvingcelwe impela, asikuko nokuba kuyo yikeka, ngati akayi kupumelela. Kutiwa ngolwe sihlanu beku vakala iduduma lezitonga ngase Mohali’s Hoek apo. U Colonel Bayly kutiwe makaye kutelela kula mpi kutiwa yi Carrington’s Horse xa kufunekileyo nokuba kuninina. Kungeniswa abantu ebu volontini, kuba enganele, ukuze ahlanganisele i Maseru. Akuka bonakali ukuba ama polisa e (C. M. B.) obehle anduluke Angati endulukile ibe i Maseru sel’ itshabalele, kuba ondiyalwa aba kufupi nayo baninzi kanye. Kusapela apo ke kuyo le cawa.

Kuvakala ukuba i Mantyi bezi hlabe umkosi kuma Mfengu, nama Xosa, kutiwa ngati aya mangala, abanye be­siti “Tina kaloku asise madoda senziwa abafazi,” aba­nye be pendula ngolunye uhlobo lokwala kodwa. Ngati naku Malawo uhlatyiwe, koko kute nqi.

EYASE DAMARA.

Kutiwa nakwe lama Damara kuko imfazwe pakati kwawo nama Namakwa. Sekuko amadabi aseleke aliwa, kwabako abenzakeleyo, kwatinjelwana nozi nkomo. Abantu belozwe bakwa pantsi kolu laulo Iwale Koloni.

UKULUNGISELELWA KWE SIKOLO SIKA

RULUNELI.

 ICEBO LIKA J. W. WEIR, ESQ., WASE QONCE.

Sivuye kunene ukubona lendawo emapepeni, yeli cebo elivele ku Mr. Weir, loku lungiselela intlalo nezakiwo zaba ntsundu beso sikolo, nokuti i Borough Council, yase Qonce ilivume. Lendawo siyitakazela ngoku kodwa ngenxa ye zikalazo zembandezelo abalila ngazo aba ntsu­ndu, nokuba sekungati kubo ubuhlobo, nendawo zokuba nceda sezi bulityalwa kwa Mlungu, kanti hayi kuko aba bonayo, ze benjenje ke.

Bekuko inteto ngalo mzi wakwa Ruluneli, entlangani- sweni, (Council) kusitiwa lomzi mausuke kule ndawo ukuyo, uwelele nga pesheya paya. Litike icebo lika Mr. Weir, “ maze kulo mzi kunga biko nanye indlu enqukuva, izibe zinxande zodwa nokuba zeza matye, nokuba zitena, nokuba zibondana, zibe ne kambile ezinge ngapantsi kwe sibini. Utsho ati, maze kubeko imihlatyana yeziza, nezitiyana ecandiweyo, elowo eno wake. Kunga biko mntu uya kufumane ahlale kona engenawo. Leyo indlu iya kwaka indlwana yokuya kubona umntana ohlatywe yi nkunzi; leyo iya kubiyelwa, nokuba kungo cingo, lizeke kodwa lona iqinga lalo ndawo liveliswe yi (Town Council). Akuko mntu uya kuwuhlala lomzi enga lulameli miteto yawo, kanjalo nonaso isiza akasayi kuba nalungelo loku sitengisa. Kuya kuti yaku kov’ ukucandwa lemihlatyana, kuqalwe ukunyula iziza kulo ndawo ngabemi abadala balo mzi, kuhambe ngolo hlobo ke, kude kuye kwa boku gqibela. Larafu indala ili 10s, iya kuba kwayiyo, ize ke ngale mihlatyana kungene iponti ngomnyaka. Ngati kanjalo londawo inako uku kutshwa amanzi okunyela ezo zitiyana xa sukuba bewa funa abantu.”